**ДОКЛАД С МОТИВИ**

**ОТ Д-Р ВАЛЕРИЙ ДИМИТРОВ ЖЕЛЯЗКОВ, КМЕТ НА ОБЩИНА НИКОПОЛ**

**ОТНОСНО: ПРИЕМАНЕ НА** **„ПРОЦЕДУРА ЗА ИЗБОР НА ФИНАНСОВА ИЛИ КРЕДИТНА ИНСТИТУЦИЯ, ИЛИ ФИНАНСОВ ПОСРЕДНИК ПО ЗАКОНА ЗА ОБЩИНСКИЯ ДЪЛГ“**

Съгласно чл.26, ал.2 и ал.4 от закона за нормативните актове, в законоустановения срок от 30 дни, Община Никопол, чрез настоящото публикуване , предоставя възможност на заинтересованите лица да направят своите предложения и становища по проекта на документ, както следва: **„ПРОЦЕДУРА ЗА ИЗБОР НА ФИНАНСОВА ИЛИ КРЕДИТНА ИНСТИТУЦИЯ, ИЛИ ФИНАНСОВ ПОСРЕДНИК ПО ЗАКОНА ЗА ОБЩИНСКИЯ ДЪЛГ“**

**1.Основание за разработването на проекта на документ:** чл.21, ал.2 от ЗМСМА, във вр. с чл.19 от Закона за общинския дълг.

В ДВ, бр. 98 от 2016г. е обнародвано изменение на чл. 19 от Закона за общинския дълг, съгласно което процедурата за избор на финансова/ кредитна институция, или финансов посредник се провежда въз основа на открита, прозрачна и недискриминационна процедура, проведена при условия и по ред, приети от общинския съвет. Изменението е в сила от 01.01. 2017г.

**2.Причини и мотиви, налагащи приемането на „Процедура за избор на финансова или кредитна институция, или финансов посредник по закона за общинския дълг“**

Измененията в Закона за общинския дълг, като следствие от новия Закон за обществените поръчки, налагат разработването на правила и процедури на ниво „община“ за избор на финансова или кредитна институция или финансов посредник. Същевременно, нормите на ЗОП са неприложими в случаите, в които се провежда избор на изпълнител за финансови услуги и прилагане на финансови инструменти, т.е. финансова/ кредитна институция или финансов посредник (чл.13, ал.1, т.8 и 9 от ЗОП).

**3.Целите, които се поставят с приемането на „Процедура за избор на финансова или кредитна институция, или финансов посредник по закона за общинския дълг“ :**

Целта на настоящата „Процедура за избор на финансова или кредитна институция, или финансов посредник по закона за общинския дълг“ е:

\*синхронизиране на подзаконовата нормативна база на община Никопол с националното законодателство;

\*постигане на конкурентна среда, в която да се осигури избор на изпълнител, предлагащ най-изгодните за Община Никопол пакети от финансови услуги и инструменти.